מרכזי וראוי לפתיחת משרד עורךˉדין עצמאי משלו. לבסוף, מצא כי העיר סוקולוב מלופולסקי מתאימה למטרותיו. זוהי עיר מרכזית שאינה רחוקה מרחק רב מכפרו ומשפחתו. הוא חיפש וגם מצא דירת מגורים בעיר, ובסמוך לאחר לידת ילדו בכורו, אמורה הייתה המשפחה לעבור להתגורר בביתם החדש שבעיר סוקולוב מלופולסקי. לפי שעה, התגוררו בבית משפ' פייט. מנדל, הסב הגאה, נהג להביט בחיבה בבני ביתו, על בניו, נשותיהם ונכדיו ובהתנהלותם בביתו, אך מפעם לפעם, היה שוטח מצוקתו באוזניה של רעייתו, מרים שתחייה: "הבית צר מלהכיל, צר מלהכיל.. מי ייתן והבנים יפרחו מן הקן.." - וזו הייתה מהנהנת בראשה לאות הסכמה וממלמלת: "אכן, מי ייתן...". עתה, מששבו בנו וכלתו, גלה ויעקב יצחק לביתם, לא המתין מנדל זמן רב, ובהזדמנות הראשונה פנה הוא בבקשה אל בנו המלומד: "נשמח מאוד באם יואיל העורךˉדין המכובד לדאוג לאחיו, ולבקש אצל השלטונות אפשרות להקמת בתים משלהם..." - "כך אעשה, מייד עם המעבר לעיר..." - הבטיח לו יעקב יצחק, אשר אומנם הצפיפות הזו בבית הייתה חמימה ונעמה לו מאוד לאחר העדרות של כארבע שנים, אולם אין ספק כי היה להם, לבני המשפחה, צורך בבתים משלהם. מעתה, היו